बुड्ढा : उनें दिनें ते बच्चू तेरे पैर भुंञां पौंदे गै नेईं हे। गरीब घरें दे इमानदार लोकें दे रिश्ते तूं ठुकरांदा रेहा ते आखदा रेहा कुसै खानदानी कुल्ले कन्ने मत्था लाना ऐ-ए उस्सै डुआरी दा गै फल ऐ जे तूं जिसी शमान समझियै पर सुआके ओ शीशे दी कंध निकली, जेह्दे कन्ने तूं टकराया ते घाल होई भुआं आई डिग्गा। तूं ते फलासफरें साईं अपनी गै रीणी लाई रखदा हा। जे क्रप्शन भारत च जीवन दा अंग बनी चुकी दी ऐ। जित्थें सारे चोर होन, उत्थें ओ कुसै दूए गी किस चाल्ली फड़गन। मेरी तुसें लोकें इक बी नेईं ही सुनी।